JKW-KABUM-08-NYA-014-wylie
ba ri lugs kyi seng gdong sngon mo dge phyogs nas brgyud pa'i sgrub rjes las tshogs dang bcas pa rdo rje'i sprin char/ @#/__/seng gdong sngon mo gtso 'khor gsum ma'i sgrub thabs rjes gnang las tshogs dang bcas pa rdo rje'i sprin char zhes bya ba bzhugs so//__// oM swa sti/__gang sku'i snang brnyan dran dang rdo rje'i sngags/__/bzlas pa'i mod nas yid srubs mthar mdzad pa'i/__/bla ma 'phrog byed dregs pa'i gdong can mar/__/btud nas gdams zab gnam lcags sprin char dbab/__/'di la gsum/__sgrub pa'i thabs/__rjes su gnang ba/__las sbyor mdor bstan pa'o/__/dang po ni/__yid dang mthun pa'i gnas su mchod gtor rnams tshul bzhin du bsham/__stan bde ba la 'khod nas/__skyabs 'gro sems bskyed tshad med bzhi bsgom/__khyad par/__ma sems can thams cad kyi don du myur ba myur bar rdzogs pa'i sangs rgyas kyi go 'phang thob par bya/__de'i phyir du mkha' 'gro ma seng ge'i gdong pa can gyi sgrub thabs zab mo nyams su blang bar bya'o/__/lan gsum/__de nas/__oM swa b+hA wa shud+d+haHsarba d+harmAHswa b+hA wa shud+d+ho\u0f85 haM chos thams cad rang bzhin gyis grub pas stong pa'i stong pa nyid du gyur/__stong pa'i ngang las sna tshogs pad+ma dang nyi ma dang ro'i gdan la rang nyid skad cig gis ye shes kyi mkha' 'gro ma seng ge'i gdong pa can dkar mo/__g.yas na ye shes kyi mkha' 'gro ma stag gi gdong ba can dmar mo/__g.yon na ye shes kyi mkha' 'gro ma dom gyi gdong pa can nag mo/__gsum ga'ang mgrin pa man chad sku mdog sngon mo/__zhal gcig phyag gnyis kyi g.yas kyis gri gug nam mkha' la 'phyar zhing /__g.yon thod pa khrag gis gang ba thugs kar 'dzin pa'i mchan khung na kha T+wAM ga bsnams pa/__thod skam lnga'i dbu rgyan dang /__mi mgo rlon pa lnga bcu'i do shal 'phyang ba/__stag gi pags pa'i sham thabs can/__rus pa dang rin po che'i rgyan gyis brgyan pa/__zhabs g.yon brkyang zhing g.yas bskum pa'i gar stabs kyis ye shes kyi me 'bar ba'i dbus na bzhugs pa/__gtso 'khor gsum ga'i spyi bor oM/__mgrin par AHthugs kar nyi ma'i steng du hU~M nag po/__de las 'od zer phyogs bcur 'phros pas/__phyogs bcu nas bla ma yi dam sangs rgyas byang chub sems dpa' chos skyong srung ma rnams dang khyad par mkha' 'gro ma seng ge'i gdong pa can la/__mkha' 'gro ma bye ba 'bum sdes bskor ba spyan drangs/__mkha' la spyod pa'i gnas mchog dam pa nas/__/mngon shes rdzu 'phrul mnga' ba'i mthu stobs can/__/sgrub pa po la ma yis bu bzhin gzigs/__/gnas gsum mkha' 'gro'i gtso mo gshegs su gsol/__/dzaHhU~M ba~M hoH__rang la thim pas gnyis su med par gyur/__slar yang thugs ka'i sa bon las 'od zer 'phros dbang gi lha rigs lnga 'khor bcas spyan drangs/__khyed rnams kyis bdag la mngon par dbang bskur du gsol/__zhes gsol ba btab pas/__de rnams kyis ye shes kyi bdud rtsis gang ba'i bum pa thogs te/__/oM sarba ta thA ga ta a b+hi She ka te sa ma ya shri ye AHhU~M/__zhes gsung zhing dbang bskur bas mi bskyod pas dbur brgyan cing dbang gi lha rnams rang nyid la thim par gyur/__mchod rdzas rnams/__oM badz+ra a mr-i tas bsang /__swa b+hA was sbyangs/__stong pa'i ngang las b+h+rU~M las rin po che'i snod yangs shing rgya che ba rnams kyi nang du oM 'od du zhu ba las mchod yon sogs zag pa med pa'i bde ba khyad par can skyed pa'i nus pa dang ldan par bskyed la/__oM ar+g+haM nas/__shab+da AHhU~M gi byin gyis brlabs la/__spro na/__stong gsum 'di dang stong gsum gzhan dag na/__/lha rdzas mchod yon ji snyed yod pa rnams/__/bla ma yi dam mkha' 'gro'i tshogs la 'bul/__/thugs rjes 'gro ba'i don du bzhes su gsol/__oM badz+ra DA ki nI sa pa ri wA ra ar+g+haM pra tI ts+tsha hU~M swA hA/__zhes sogs sam/__bsdu na sngags tsam gyis mchod/__mkha' la spyod pa'i gnas mchog dam pa nas/__/mngon shes rdzu 'phrul mnga' ba'i mthu stobs can/__/sgrub pa po la ma yis bu bzhin gzigs/__/gnas gsum mkha' 'gro'i gtso la phyag 'tshal bstod/__/ces sogs bstod pa gang rigs bya/__de nas rang gi thugs kar nyi ma'i steng du hU~M nag po'i mthar yi ge bcu bzhi pa kha dog nag pos bskor ba las 'od zer dmar nag me 'od lta bu 'phros pas rang gi lus kyi nang thams cad gang /__nad gdon bar chad thams cad gzhob thul thul bsregs/__ba spu'i sgo nas phyir 'phros bstan pa dang bstan 'dzin yon mchod thams cad la gnod pa'i dam sri rbad 'dre/__steng 'og bar gsum gyi gdon thams cad lhag med du bsregs/__yang 'od zer gyis rgyal ba sras bcas kyi nus mthu thams cad bsdus nas rang dang dmigs yul la thim pas gzi brjid phun sum tshogs par bsams la/_aHkaHsaHmaHraHtsaHshaHdaHraHsaHmaHraHyaHpha?TaH__ces ci mang bzlas mthar yig brgyas lhag chad kha bskang /__gtor ma bla med ltar dang mchod pa byin gyis brlabs la/__rgyas par na/__oM swa b+hA wa sogs brjod la mdun gyi nam mkhar gtso 'khor gsum bskyed bstim dbang bskur rgyas gdab mchod bstod bya/__bsdu na/__rang gi thugs ka'i hU~M las 'od zer 'phros/__ye shes kyi mkha' 'gro ma seng ge'i gdong pa can 'khor dang bcas pa mdun gyi nam mkhar spyan drangs/__ljags 'od zer gyi sbu gus gtor ma'i bcud drangs te gsol bar bsams la/__oM badz+ra DA ki nI sa pa ri wA ra i daM ba liM ta kha kha khA hi khA hi/__lan gsum mam bdun sogs kyis dbul/__mchod bstod bya/__mchod sbyin gtor ma 'di bzhes la/__zhes sogs kyis phrin las bcol/__gzhan yang chos skyong dang /__gzhi bdag gi gtor 'bul sogs ji ltar rigs pa bya/__yi ge brgya pa lan gsum dang /__ma 'byor pa dang sogs kyis nongs pa bshags/__mdun bskyed rten yod na brtan bzhugs dang /__med na gshegs su gsol/__bdag nyid lha skur snang ba 'od gsal gyi dbyings su thim par bsams la mi dmigs pa'i ngang du bzhag__/slar yang rdo rje mkha' 'gro seng gdong ma'i skur gyur par bsam/__bsngo smon shis brjod kyis mtshams sbyar te thun mtshams kyi bya ba la 'jug__/de lta bu'i rim pas sngags 'bum phrag bzhi bzlas na las thams cad 'grub cing /__'bum phrag bcu bzhi bzlas na nus pa mkha' 'gro ma dang mnyam par gsungs so/__/gnyis pa rjes su gnang ba ni/__tshes bcu la sogs pa'i dus bzang por stegs bu'i dbus su chos 'byung gru gsum mtha' me ris bskor ba'i nang du sna tshogs pad+ma 'dab ma brgyad pa'i lte bar tshon phung sngon po che chung gsum bkod/__de'i steng du many+dzi'i khar thod pa'am lcags snod du dmar gtor zur gsum gtso 'khor gsum pa gtor gdugs sngon pos brgyan pa dang /__mdun du 'bul gtor/__mthar chu gnyis sngon 'gro'i nyer spyod sogs bkod mdzes su bsham/__/bdag bskyed bzlas pa dang bcas pa sngon du 'gro bas/__mdun rten bsang sbyangs/__bdag bskyed la cung zad kha bsgyur bas mdun bskyed bsgrub/__mchod bstod kyi rjes gtor ma byin gyis brlabs la 'bul ba sogs gong du bshad pa ltar dang /__mdun bskyed kyi thugs rgyud bskul bar mos te bzlas pa ci rigs pa bya ba ni slob dpon gyi bya ba'o/__/de nas slob ma rnams khrus byas/__chos nyan pa'i kun slong kun spyod gsal gdab/__de la 'dir rnal 'byor bla med ma rgyud 'khor lo sdom pa'i phyogs su gtogs pa/__phyir zlog pa'i rig sngags mtha' dag gi nang nas mchog tu gyur cing byin rlabs kyi tshan ka khyad par can dang ldan pa'i ye shes kyi mkha' 'gro ma seng ge'i gdong pa can zhes yongs su grags pa la'ang /__'phags bod du sgrub thabs dang man ngag gi bka' srol ci rigs byung ba las/__'dir paN grub dbang po rdo rje gdan pas rjes su gnang zhing ye shes kyi dA ki nIs lung bstan pa ltar/__snying rje chen po bla ma ba ri lo tsA ba rin chen grags kyis rgya gar rdo rje gdan gyi shar phyogs nas spyan drangs shing /__rje btsun sa skya pa chen po la gnang ba nas bzung brgyud pa bar ma chad pa las byon pa'i mkha' 'gro ma seng ge'i gdong pa can gtso 'khor gsum gyi rjes su gnang ba bsgrub pa la slob dpon gyi bya ba grub nas/__khyed rang gi ngo skal du gyur pa la thog mar maN+Dal phul/__gsol ba 'debs pa 'di'i rjes zlos lan gsum mdzod/__kun mkhyen ye shes phung po can sogs/__bla ma dang ye shes kyi mkha' 'gro tha mi dad pa'i spyan sngar skyabs su 'gro ba dang sems bskyed pa'i sdom pa bzung snyam pas 'di'i rjes zlos lan gsum mdzod/__dkon mchog gsum la sogs/__slar yang thun mong ma yin pa'i gsol ba 'debs pa 'di'i rjes zlos lan gsum mdzod/__bla ma dang ye shes kyi mkha' 'gro seng ge'i gdong pa can bdag la dgongs su gsol/__/bdag la ye shes kyi mkha' 'gro ma seng ge'i gdong pa can gtso 'khor gsum ma'i sku gsung thugs kyi rjes su gnang ba ma lus pa stsal du gsol/__de nas mdun gyi gtor ma dang slob dpon ye shes kyi mkha' 'gro ma sogs nas/__g.yon bskum pa'i gar stabs kyis pad nyi dang ro'i gdan la ye shes kyi me 'bar ba'i dbus su bzhugs pa'i spyi bor aH__mgrin par kaH__nu ma gnyis lasaHmaH__lte bar raH__gsang gnas su tsaH__brla g.yas su shaHdaH__g.yon du raHsaH__ngar gdong g.yas su maHraH__ngar gdong g.yon par yaHphaTa?Hces pa'i sngags kyi yi ge me 'od 'phro ba/__spyi bor oM/__mgrin par AH__thugs kar nyi ma'i dkyil 'khor gyi steng du gri gug hU~M gis mtshan par gsal btab nas gus 'dud mdzad pas slob dpon mdun bskyed dang bcas pa las 'od zer 'phros/__slob ma rnams la phog pas nad gdon sdig sgrib tha mal gyi lus dang bcas pa bsregs shing sbyangs/__sems stong nyid spros pa dang bral ba'i ye shes su gyur par mos la cung zad mnyam par 'jog mdzod/__stong pa'i ngang las sna tshogs pad+ma dang nyi ma dang ro'i gdan la slob ma skad cig gis ye shes kyi mkha' 'gro ma sogs nas/__ye shes kyi me 'bar ba'i dbus na bzhugs par gsal btab nas/__slob dpon dang mdun bskyed la gus 'dud mdzad pa/__slob dpon gyi sku las 'od zer phyogs bcur 'phros/__mkha' 'gro ma rnams kyi thugs rgyud bskul/__mdun bskyed dang phyogs bcu'i mkha' 'gro ma rnams kyi sku las sku che chung dpag tu med pa byon nas/__slob ma'i lus la thim pas rgyud byin gyis brlabs par gyur/__spro na bla ma brgyud pa'i mtshan nas brjod/__gang ltar yang spos rol dang bcas sngags kyis byin dbab/__des sku'i byin rlabs thob pa yin no/__/zhes brda sprad/__gsung gi byin gyis brlab pa'i slad du/__slob dpon mdun bskyed dang bcas pa'i thugs ka nas sngags phreng 'phros/__slob ma'i zhal du zhugs/__snying gar gri gug gi lte bar hU~M gi mthar 'khod par mos nas sngags 'di'i rjes zlos lan gsum mdzod/__aHkaHsogs/__de brtan par bya ba'i slad du/__slob dpon gyi zhal nas byung ba'i sngags phreng phyi ma spros pa rnams thim/__thugs ka'i 'od zer gyis phyogs bcu'i rgyal ba'i gsung gi byin rlabs sngags kyi rnam par spyan drangs te/__slob ma'i snying gar thim pas sngags kyi byin rlabs brtan cing nus pa mchog dang ldan par gyur/__me tog 'thor zhing /__bcom ldan 'di la stsal lags kyi/__/'di la 'go bar mdzad du gsol/__/zhes brjod/__des gsung gi byin rlabs thob pa yin no/__/thugs kyi byin gyis brlab pa'i slad du/__slob dpon mdun bskyed phyogs bcu'i mkha' 'gro ma rnams dang bcas pa'i thugs ka nas thugs gnyis su med pa'i ye shes kyi ngo bo rdo rje/__gri gug__/thod pa/__kha T+wAM ga la sogs pa'i phyag mtshan gyi rnam pa dpag tu med pa byung nas/__slob ma'i snying gar thim pas zab mo stong pa nyid kyi ting nge 'dzin rgyud la skyes par mos pa'i ngang du mnyam par 'jog mdzod sngags brjod cing /__spos rol bya/__des thugs kyi byin rlabs thob pa yin no/__/de rnams brtan par bya ba'i slad du/__slob ma'i dpral bar aHsogs nas/__sngags kyi yi ge me 'od 'phro ba/__slob dpon dang mdun bskyed kyi sku'i gnas rnams nas sngags kyi yi ge 'phros/__slob ma'i gnas rnams su thim pas sgo gsum mkha' 'gro ma'i gsang ba gsum dang dbyer mi phyed cing /__snang grags rtog gsum lha sngags chos sku'i ye shes su gnas gyur pa la/__gtor ma lhar gsal ba spyi bor bzhag cing byin gyis brlabs pa'i mos pa mdzod/__gtor ma ye shes mkha' 'gro'i sku/__/gang gi spyi bor bzhag pa yis/__/snang srid dbang du sdud byed pas/__/de ring khyod la dbang bskur ro/__/sngags kyi mthar/__ba liM ta ad+hi tiSh+Tha ab+hi Shiny+tsa tu mAM/__mthar badz+ra DA ki nI siM ha mu khA dzaHhU~M ba~M hoH__zhes brjod pas gtor ma'i lha 'od du zhu nas slob ma la thim pas mkha' 'gro'i sku dngos su gyur cing /__dngos grub ma lus pa thob par mos mdzod/__ces brjod mthar gtor zan dngos grub gyi tshul du sbyin/__des rjes gnang gi dngos gzhi grub nas/__dam tshig khas blang /__gtang rag gi maN+Dal/__lus longs spyod 'bul ba/__dge ba bsngo ba rnams spyi ltar byas la slob ma rnams gyes/__slob dpon gyis mdun bskyed la mchod bstod/__nongs bshags/__gshegs gsol/__bdag bskyed bsdu ldang /__bsngo smon dang shis brjod spyi ltar bya'o/__/gsum pa las kyi tshogs la spyir rnam grangs mang du gsungs na'ang /__'dir nyer mkho mdor bsdus tsam brjod na gsum/__srung ba/__zlog bsad/__rdo rje'i tshe sgrub pa'o/__/dang po la/__sgom pas srung ba ni/__skyabs sems sngon du 'gro bas/__swa b+hA was stong par sbyangs/__stong pa'i ngang las pa~M las pad+ma 'dab ma stong dang ldan pa'i lte bar a las zla ba'i dkyil 'khor/__de'i dbus su b+h+rU~M ser po las gser gyi 'khor lo ral gri so gnyis ma lta bu'i rtsibs stong dang ldan pa g.yas skor du mgyogs par 'khor ba'i rtsibs dang lte ba las rdo rje rtse gcig__/rtse gsum/__rtse lnga sogs dpag tu med pa thog ltar 'phro ba/__rtsibs mtshams stong du khro bo stong dang /__rtsibs stong gi steng na mkha' 'gro ma stong 'jigs pa'i mtshon cha sna tshogs bsnams shing pad nyi'i gdan la rtsibs dang rtsibs mtshams rnams su cung ma reg par zhal phyir phyogs pas bzhugs pa/__'khor lo'i lte ba yangs shing rgya che ba'i dbus su sna tshogs pad+ma dang sogs nas bzlas pa'i bar bdag bskyed rgyas bsdus gang rigs bsgom/__de nas hU~M gi khog par rang gi rnam shes thig le sngon po'i gzugs su gsal gdab/__gzhan bsrung bya bla ma sogs hU~M gi thig le'i nang dang /__phal pa rnams mtha' skor du dngos sam thig le'i gzugs kyis gsal nas/__sngags bzlas pa'i rkyen gyis rtsibs dang mtshams kyi khro bo dang khro mo'i tshogs kyi thugs rgyud bskul/__de rnams kyi phyag mtshan las rdo rje dang me phung 'bar ba'i tshogs stong gsum gang bar spros pas gdon bgegs thams cad bcom zhing bsregs/__/'khor lo drag tu 'khor ba'i dbal gyis gtubs/__khro bo dang khro mo'i sprul pa gdong brnyan can bsam gyis mi khyab pas stong gsum gyi pha mthar bskrad/__slar yang khro bo dang khro mo rnams zhal nang du gzigs pas srung ba'i las mdzad par bsams la/__sngags kyi mthar gang bsrung bar 'dod pa'i spel tshig dmigs bsal sbyar ba'am/__spyir btang du/__ma ma kA ya wA ka tsit+ta rak+Sha ku ru swA hA/__zhes btags pa bzla/__mthar 'od gsal du bsdu/__slar yang rang gtso mo rkyang pa'i skur ldang /__srung 'khor sngar bzhin gsal btab nas bsngo smon shis brjod bya'o/__/bris pas srung ba ni/__'byor na mthing shog la gser ram/__/de min rgya shog gtsang mar rgya snag gis 'khor lo rtsibs bcu bzhi pa lte ba mu khyud gsum dang bcas pa dri/__lte ba'i dbus su b+h+rU~M gyi mthar sngags yi ge bcu bzhi pa'i mjug tu/__ma ma kA ya sogs srung sngags spel ba dang /__rtsibs bcu bzhi la mdun nas brtsams te yi ge 'bru bcu bzhi re re nas yig mgo phyir bstan par so so'i mdun nas g.yon skor du/__ma ma kA ya sogs srung sngags kyis bskor/__de'i phyi rol gyi mu khyud dang po la yi ge bcu bzhi pa dbyangs gsal rten snying spel tshig dang bcas pa/__gnyis par rdo rwa/__gsum par me phreng rnams kyis mdzes par bya/__cu gang /__gur gum/__sin+d+hu ra/__bu mo gtsang ma stag lo ma'i pad+ma rak+ta 'am srin lag gi khrag__/khye'u gtsang ma'i byang sems dkar po/__khyad par pho mo ma ning gi yi ge maHgnyis/__raHgsum/__tsaHrnams la rim par gla rtsi/__gi waM/__dom mkhris rnams kyis byug__/rab gnas spyi ltar byas te mgul lam dpung par btags pas rdo rje'i go cha chen por 'gyur ro/__/gnyis pa zlog bsad zung du 'jug pa'i gdams pa ni/__bdag bskyed bzlas pa dang bcas pa sngon du 'gro bas/__rang gi thugs kar nyi ma'i steng du hU~M nag po/__de las 'od zer phyogs bcur 'phros pas/__phyogs bcu nas bla ma yi dam sangs rgyas byang chub sems dpa' chos skyong srung ma dang /__mkha' 'gro ma bye ba 'bum sde 'khor dang bcas pa mgon skyabs dang dpung gnyen du spyan drangs/__mdun gyi nam mkhar bzhugs/__rang gi mdun du hom khung kha dog la gting zab pa/__kha dog nag po me 'bar ba/__rang gi lag pa g.yas kyi mthe bong gser gyi s+t+wa re/__mdzub mo dngul gyi gtan par bsam/__rang gi thugs ka'i hU~M gi 'od zer gyis dmigs yul dgra bgegs thams cad bkug pa'i mgo bo s+t+wa res rbad rbad bcad nas hom khung du song bar bsam/__phreng ba phyir bgrangs nas sngags 'dren/__mthar rang gi lag pa g.yas pa'i mthil du ra~M las nyi ma dang /__g.yon pa'i mthil du a las zla ba'i dkyil 'khor bsams la/__bla ma yang dag pa yongs kyi dge ba'i bshes gnyen rnams kyi bka' bden pa dang /__sangs rgyas dang byang chub sems dpa' rnams kyi bka' bden pa dang /__yi dam dkyil 'khor lha tshogs rnams kyi bka' bden pa dang /__dpal mgon dam pa chos skyong ba'i srung ma rnams kyi bka' bden pa dang /__khyad par du yang mkha' 'gro ma seng ge'i gdong pa can la sogs pa mkha' 'gro ma bye ba 'bum gyi bka' bden pa'i byin gyi rlabs kyis/__sangs rgyas bstan pa'i spyi dgra/__khyad par du yang bdag cag dpon slob yon mchod 'khor dang bcas pa la gnod cing 'tshe bar byed pa'i 'byung po mi dang mi ma yin pa thams cad kyi bsam pa ngan pa sbyor ba rtsub pa thams cad thal ba'i rdul du brlag par gyur cig__/thal mo brdab pa dang bcas bla ma yang dag pa sogs lan gsum/__de nas/__mkha' 'gro bye ba'i tshogs rnams kyis/__/dgra bgegs byad ma thams cad kyi/__/lus ngag thal ba'i rdul du rlog__/rnam shes chos kyi dbyings su drongs/_/zhes brjod la/__tshig re'i mtshams su thal mo brdab par tshar gsum byas pas/__dmigs yul thams cad rdul du brlags nas rnam shes mkha' 'gro ma'i thugs kar drangs nas/__thugs rnam par mi rtog pa dang dbyer med du bsams la/__bgegs rigs stong phrag brgyad cu zhi ba dang /__sogs dang /__gzhan yang skye ba 'di nyid la/__/mi mthun phyogs kun zhi ba dang /__/tshe ring nad med phun sum tshogs/__/gtan du bde thob par shog__/ces brjod bdag bskyed bsdu ldang bsngo smon shis brjod bya'o/__/gsum pa rdo rje'i tshe sgrub pa ni/__tho rangs kyi dus kha nub tu phyogs pas/__bdag bskyed gtso 'khor gsum ga sku mdog ser mo phyag gnyis kyis bdud rtsi'i bum pa bsnams par bsgom/__bzlas pa'i skabs/__thugs kar gser gyi rdo rje rtse lnga pa'i lte bar b+h+rU~M yig ser pos mtshan pa'i mthar sngags kyi phreng bas bskor ba'i 'od zer gyis 'khor 'das kyi tshe bcud dwangs ma rnams bsdus/__rang dang rdo rje la thim pas rdo rje'i tshe dang lang tsho thob par bsams la/__sngags kyi mthar/__ma ma A yur puSh+tiM ku ru swA hA/__zhes btags pa bzla/__tho rangs stong rtsa ma chag na 'chi med tshe'i dngos grub thob par gsungs so/__/DA ki seng gdong bzhad pa'i rig sngags kyi/__/rdo rje'i char sprin spros las dge ba'i tshogs/__/thob pa des kyang mtha' yas 'gro ba kun/__/bdud bzhi'i g.yul las rtag tu rgyal gyur cig__/ces pa'ang rje bdag nyid chen po'i gsung rgyun rgyal dbang dge 'dun grub pas zin bris su mdzad pa'i sgrub thabs gsal byed dang bcas pa/__rje btsun chos kyi rgyal mtshan gyis mdzad pa'i rjes gnang /__las tshogs kyi yi ge rnying pa rnams la gzhi byas/__bla ma dam pa'i phyag gzhes ji ltar mdzad pa bzhin bya bral ba 'jam dbyangs mkhyen brtse'i dbang pos nyung gsal snying por dril te sbyar ba bi dza yan+tu//__//sarba dA mang+ga laM b+ha ba tu/ [�]